Lo serbo-crovate tien una gran unidat estructural, reconoixida por los lingüistas especializaus en luengas eslavas. Manimenos ye parlau por poblacions que tienen consciencias nacionals muito diferents: los crovates, los bosniacos y los serbos. D'esta traza, dimpués de la descomposición de Yugoslavia en 1991, lo serbo-crovate ha perdiu la suya codificación unitaria y lo suyo estatuto de luenga oficial, agora ye partiu por lo menos en tres luengas oficials que tienen codificacions diferents: lo crovate, lo bosniaco y lo serbo.